Dave (cinta)

:*Iste articlo ye sobre una cinta de cine estausunidense de comedia politica estrenada en 1993; ta atros usos, se veiga *'Dave***.


***Dave*** (títol orichinal, estrenada en [[Aragón]] con o títol en [[Idioma castellano|castellano]] de ***Dave, presidente por un día***, en [[Idioma aragonés|aragonés]] ***Dave, president por un día**'), ye una cinta de cine estausunidense de cine de comedia politica y romantica estrenada l'anyo 1993, dirichida por Ivan Reitman seguntes un guión orichinal de Gary Ross, con una banda sonora orichinal de James Newton Howard, una dirección de fotografía d'Adam Greenberg y una producción cinematografica d'Ivan Reitman y Lauren Shuler Donner ta las productoras Northern Lights Entertainment y Donner/Shuler-Donner. Fan parte de l'elenco d'actors d'a cinta, entre d'atros, Kevin Kline, Sigourney Weaver, Frank Langella, Kevin Dunn, Ving Rhames, Ben Kingsley, Charles Grodin, Faith Prince, Laura Linney, Tom Dugan, Stephen Root, Ralph Manza, Bonnie Hunt, Anna Deavere Smith, Charles Hallahan y Stefan Gierasch.

Dave Kovic treballa dirichindo una achencia de treballo temporal en Washington, DC, y tamién aproveita lo suyo pareixiu con o president d'Estaus Unius Bill Mitchell ta fer-ne imitación en bels chicoz espectaclos. Cuan en o United States Secret Service el conoixen, l'achent Duane Stevenson el contracta ta substituyir a lo president en un acto mientres que iste en realidat tien relacions sexuals con una secretaria. Tot funciona perfectament, pero mientres a suya trobada con a secretaria, lo president padeixe un grieu accident vascular cerebral y Bob Alexander, o chefe de Gabinet d'a Casa Blanca, tien una ideya: emplegar a Dave ta aparentar que lo president se troba bien mientres iste ye tecnicament muerto, presionar a lo vicepresident d'os Estaus Unius ta que dimita en implicando-lo en un asunto de corrupción y fer que lo falso president el nombre a él vicepresident ta dimpués, cuan lo verdadero president muera, estar-ne lo suyo succesor. A primera dama d'os Estaus Unius, Ellen Mitchell, ye deseparada "de facto" d'o suyo mariu y en primeras no sospeita, dica que prencipia a veyer cambios importants en o comportamiento d'o suyo presunto mariu, especialment cuan iste s'implica fundament en salvar un gasto en un programa ta personas desfavoreixidas en o cual ella mesma ye muit implicada. A la vegada, Alexandre prencipia a estar encenau con l'actitut de Dave, y Mitchell descubre la realidat, convertendo-se en a suya aliada.

A cinta s'ambienta en a suya epoca actual (1993) en Washington, DC; y las suyas escenas se filmoron en Washington, DC, y en Richmond (Virchinia), Baltimore y Bethesda (Maryland) y Arcadia, Claremont y Los Angeles (California), amás d'en os Warner Brothers Burbank Studios en Burbank (California).

Se tracta d'una cinta que ha recibiu bels premios y nominacions, en destacando una nominación a lo Premio Oscar a lo Millor Guión Orichinal en 1994 mientres a 66<sup>ena</sup> edición d'os Premios Oscar; y dos nominacions a los Premios Globos d'Oro (Millor Cinta de Musical u Comedia y Millor Actor de Musical u Comedia) ixe msmo anyo mientres a 51<sup>ena</sup> edición de ditos premios.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''Dave'' en Internet Movie Database.